**Emäkosken koulu** on Nokialla toimiva yläkoulu (luokka-asteet 7-9). Koululle valmistui uudisrakennus vuonna 2022.

Rehtorina toimii Mari Larikka. Koulussa opiskelee noin 520 peruskoulun 7.–9. luokka-asteiden oppilasta (2023, 2022). Henikökuntaa on noin 60. Emäkosken koulussa voi kahdeksannella luokalla valita viestintä- tai matematiikka-, luonnontiede- ja teknologiapainotteisen opetuksen.

Historiaa
---------

Perustamislupa Emäkosken yhteiskoululle myönnettiin 16. toukokuuta 1957 ja oikeuden antaa keskikoulutodistuksia se sai 27. joulukuuta 1961. Ylioppilastutkinto-oikeuden se sai 13. tammikuuta 1965.

Koulu toimi aluksi viisiluokkaisena, ja se sai laajentumisluvan kahdeksanluokkaiseksi 10. toukokuuta 1962. Keskikoulun lukusuunnitelmassa pyrittiin alkuvuosina käytännöllisyyteen ja elämänläheisyyteen. Tällöin pakollisina aineina olivat kauppaoppi ja konttorityöt, pika- ja konekirjoitus. Pojilla pakollisina aineina olivat käsityöt ja teknillinen askartelu, tytöillä kotitalous keskikoulun loppuun saakka. Lukusuunnitelmaa jouduttiin myöhemmin asetusten ja säädöksien vuoksi yhdenmukaistamaan. Koulu toimi aluksi Nokian jatkokoulun vuokralaisena sekä Nokian yhteiskoulun tiloissa. Neljä lukuvuotta opetus järjestettiin iltavuorona Kankaantaan kansakoulussa. 

Emäkosken vanha koulurakennus (kuva vuodelta 2018, rakennus purettu 2022).
Oma koulurakennus valmistui vasta 1963, rakennus aloitettiin syksyllä 1961. Lisärakennuksen rakennus alkoi 1967. Vuonna 2006 rakennettiin kolmikerroksinen laajennusosa. 

Vanhan koulurakennuksen sisäilmahaasteiden sekä laajojen kosteus- ja mikrobivaurioiden vuoksi vanhan koulurakennuksen viereen rakennettiin uudisrakennus (2020-2021) ja vanha koulurakennus purettiin (2022). Uusi koulu otettiin käyttöön talviloman 2022 jälkeen.

Koulun rehtoreita ovat olleet vuosina 1957–1966 Veikko Parikka, 1966–1970 Erkki Teivas ja 1970–1976 Antti Häikiö.

Lähteet
-------

1. 1 2 3 4  Emäkosken koulu 7-9 Nokian kaupunki, nokiankaupunki.fi. Viitattu 17.9.2023.
2. 1 2  Esi- ja perusopetuksen sekä lisäopetuksen oppilaat luokittain (xlsb (Excel)) (tieto löytyy klikkaamalla opetuksen järjestäjää "Nokian kaupunki") Opetushallituksen tilastopalvelu Vipunen, vipunen.fi. Viitattu 17.9.2023.
3. 1 2 3 4  Koulumme pähkinänkuoressa Emäkosken koulu via google.com. Viitattu 17.9.2023.
4. 1 2 3  Uusi Emäkosken koulu ja vastavalmistunut piha-alue houkuttelevat oppilaita ja vapaa-ajan käyttäjiä liikkumaan myös iltaisin  8.8.2022. Lapti, lapti.fi. Viitattu 17.9.2023.
5. ↑  Koulun mahdolliset painotukset Emäkosken koulu via google.com. Viitattu 17.9.2023.
6. ↑  Heli Mansikka: Nokian Emäkosken koulussa laajoja kosteus- ja mikrobivaurioita – kuntotutkimus selittää henkilökunnan oireet  4.9.2017. Yleisradio, yle.fi. Viitattu 17.9.2023.
7. ↑  Nokian Emäkosken ja Myllyhaan koulujen rakentaminen alkaa kesällä  27.05.2020. Nokian kaupunki, nokiankaupunki.fi. Viitattu 17.9.2023.
8. ↑  Jouni Tanninen: Nokian Emäkosken uusi koulu viivästynee - tavoitteeksi on tulossa syyslukukausi 2021  5.4.2019. Yleisradio, yle.fi. Viitattu 17.9.2023.
9. ↑  Mari Siltanen: Kesällä alkaa Myllyhaan koulun sekä Emäkosken koulun rakentaminen  27.5.2020. Yleisradio, yle.fi. Viitattu 17.9.2023.

Aiheesta muualla
----------------

* Emäkosken koulun kotisivut (Arkistoitu – Internet Archive)